༄༅། །སྡོམ་པ་གསུམ་གཏན་ལ་འབེབས་པའི་བསྟན་བཅོས་ཀྱི་བསྡུས་དོན་
ཡོན་ཏན་རིན་པོ་ཆེའི་སྒོ་འབྱེད་ཅེས་བྱ་བ་
བཞུགས་སོ། །
རྗེ་བཙུན་བླ་མ་དམ་པ་ཐུགས་རྗེ་ཆེན་པོ་དང་ལྡན་པ་རྣམས་ལ་ཕྱག་འཚལ་ལོ། །
ཡོངས་རྫོགས་བསྟན་པའི་ཉམས་ལེན་སྡོམ་པ་གསུམ་གཏན་ལ་འབེབས་པ་འདི་ལ་དོན་
གསུམ་སྟེ། རྩོམ་པ་ལ་འཇུག་པ་ཀླད་ཀྱི་དོན་དང༌། རྩོམ་པར་བྱ་བ་གཞུང་གི་དོན་དང༌།
རྩོམ་པ་མཐར་ཕྱིན་པ་འཇུག་གི་དོན་ནོ། །
དང་པོ་ལ་གཉིས་ཏེ། མཆོད་པ་བརྗོད་པ་དང་། རྩོམ་པར་དམ་བཅའ་བའོ། །དེའི་
དང་པོ་ལ་ལྔ་སྟེ། རང་ཉིད་ཀྱི་རྩ་བའི་བླ་མ་ལ་སྡོམ་གསུམ་རིམ་ཅན་དུ་སྩལ་བའི་བཀའ་
དྲིན་རྗེས་སུ་དྲན་པའི་སྒོ་ནས་དང༌། བསྟན་པ་འདི་ཉིད་ཀྱི་སྟོན་པ་ཤཱཀྱའི་རྒྱལ་པོ་ལ་ངེས་པ་
དང་དྲང་བའི་བྱང་ཆུབ་བརྙེས་བསྟན་གྱི་སྒོ་ནས་དང༌། ལྷག་པའི་ལྷ་རྗེ་བཙུན་བརྟན་པའི་
འཁོར་ལོ་ལ་མཚན་གྱི་གཙོ་བོ་བཞི་དོན་དང་སྤེལ་བའི་སྒོ་ནས་དང༌། འཕགས་བོད་ཀྱི་སྡོམ་
གསུམ་བརྒྱུད་པའི་ཕྲེང་བ་ལ་སྤྱིའི་རྣམ་ཐར་རྗེས་སུ་དྲན་པའི་སྒོ་ནས་དང༌།

ཆོས་ཀྱི་རྒྱལ་པོ་
འཇམ་མགོན་བླ་མ་ས་སྐྱ་པཎྜི་ཏ་ཆེན་པོ། རྒྱལ་ཚབ་གོ་རམ་བསྟན་པའི་ཉི་མར་བཅས་ལ་
སོ་སོའི་ཕྲིན་ལས་ཀྱི་ཁྱད་པར་རྗེས་སུ་དྲན་པའི་སྒོ་ནས་མཆོད་པར་བརྗོད་པའོ། །
གཉིས་པ་གཞུང་གི་དོན་ལ་གསུམ་སྟེ། སྤྱིའི་དོན་རག་པ་བཤད་གཞི་རྣམ་པར་ཕྱེ་
82

སྡོམ་པ་གསུམ་གཏན་ལ་འབེབས་པའི་བསྟན་བཅོས་ཀྱི་བསྡུས་དོན་ཡོན་ཏན་རིན་པོ་ཆེའི་སྒོ་འབྱེད།
བས་མདོར་བསྟན། སྐབས་ཀྱི་དོན་ཕྲ་ཞིང་ཕྲ་བ་སྡོམ་པ་གསུམ་སོ་སོར་གཏན་ལ་ཕབ་པས་
རྒྱས་པར་བཤད། དེ་གསུམ་གང་ཟག་གཅིག་གི་རྒྱུད་ལ་གནས་པ་དང་གཏོང་བའི་ཚུལ་
ཉམས་ལེན་འགལ་མེད་དུ་དྲིལ་བས་དོན་བསྡུ་བའོ། །དང་པོ་ལ་གསུམ་སྟེ། ཤེས་ཐོབ་ཀྱི་

འབྲས་སྒྲུབ་བྱེད་ལམ་གྱི་ཐེག་པ་ཐམས་ཅད་གཅིག་ཏུ་འདུ་བའི་ཚུལ་གྱིས་ངོས་བཟུང་བ།
སྡོམ་པའི་དོན་ཅན་གྱི་ལམ་རྣམ་པར་བཞག་པ། ལམ་གྱི་གནད་སྡོམ་པ་གསུམ་གྱི་ཉམས་
དམིགས་བྱ་སྦྱང་གཞི་ཁམས་དང་སྦྱང་འབྲས་མཐར་ཐུག་པ་དག །སྦྱོང་བྱེད་དང་བྲལ་
ལེན་དུ་བསྡུས་པའི་འབྲེལ་གྱིས་ཁོག་ཕུབ་པའོ། །དེའི་གཉིས་པ་ལ་ལྔ་སྟེ། སྡོམ་པ་དབྱེ་
བསྡུའི་འཇོག་ཚུལ། དེ་ལས་རང་ལུགས་ངོས་བཟུང་བ། སྡོམ་པའི་མིང་དོན། སྡོམ་པར་
འཇོག་བྱེད། མཐའ་དཔྱད་པའི་སྒོ་ནས་སོ་བྱང་གཉིས་སྔགས་སྡོམས་གྱི་ཡན་ལག་ཏུ་བསྡུ་
བའོ། །དང་པོ་འཇོག་ཚུལ་ལ་གསུམ་སྟེ། སྡོམ་པ་གསུམ་དུ་འཇོག་པ། གཉིས་སུ་འཇོག་པ།
གཅིག་ཏུ་འདུ་བའི་ཚུལ་ལོ། །དེའི་དང་པོ་ལ་བཞི་སྟེ། སྡེ་སྣོད་སྤྱི་ལ་གྲགས་པ། ཉན་ཐོས་
ལ་གྲགས་པ། ཐེག་ཆེན་ལ་གྲགས་པ། གསང་སྔགས་ལ་གྲགས་པའི་འཇོག་ཚུལ་ལོ། །
རྩ་བའི་ས་བཅད་གཉིས་པ་སྐབས་ཀྱི་དོན་གཏན་ལ་འབེབས་པ་ལ་གསུམ་སྟེ། སོ་
ཐར་གྱི་སྡོམ་པ་བཤད་པ། བྱང་སེམས་ཀྱི་སྡོམ་པ་བཤད་པ། རིག་པ་འཛིན་པའི་སྡོམ་པ་
བཤད་པའོ། །དང་པོ་ལ་བཞི་སྟེ། ངོ་བོ་ངོས་བཟུང་བ། དང་པོར་བླང་བའི་ཐབས། བར་དུ་
སྲུང་བའི་ཐབས། ཉམས་ན་ཕྱིར་བཅོས་པའི་ཆོ་གའོ། །དེའི་དང་པོ་ལ་གསུམ་སྟེ། མཚན་
གཞི། མཚན་ཉིད། ནང་གསེས་ཀྱི་དབྱེ་བའོ། །གཉིས་པ་མཚན་ཉིད་ལ་གཉིས་ཏེ། མཚན་
ཉིད་དངོས་དང་། མཚན་ཉིད་དེ་ལྡན་གྱི་མིང་གི་རྣམ་གྲངས་སོ། །དབྱེ་བ་ལ་གསུམ་སྟེ།
རྟེན་གྱིས་དབྱེ་བ་དང༌། རྫས་ཀྱི་དབྱེ་བ་དང༌། ཀུན་སློང་གི་དབྱེ་བའོ། །རྟེན་ལ་བདུན་སྟེ།
དགེ་སློང་ཕ་མ། དགེ་ཚུལ་ཕ་མ། དགེ་སློབ་མ། དགེ་བསྙེན་ཕ་མའོ། །རྫས་སམ་ངོ་བོ་ནི་
བཞི་སྟེ། དགེ་སློང་། དགེ་ཚུལ། དགེ་བསྙེན། བསྙེན་གནས་སོ། །ཀུན་སློང་ནི་གཉིས་ཏེ།

83

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་གཉིས་པ།
ཐེག་དམན་སོ་ཐར། ཐེག་ཆེན་སོ་ཐར་རོ། །སྡོམ་པ་བླང་པའི་ཐབས་སོགས་ཕྱི་མ་གསུམ་ནི་
ལུང་ལས་གསུངས་པའི་གཞི་བཅུ་བདུན་དང་སྦྱར་ཏེ་འཆད་ན། དང་པོ་རབ་བྱུང་གི་གཞིའི་
དངོས་བསྟན་དང་། མདོ་དང་བསྟན་བཅོས་ཅི་རིག་པས་བསྟན་པའི་སྡོམ་པ་བླང་བའི་
ཐབས་ལ་གསུམ་སྟེ། ལེན་པའི་ཆོ་ག་དངོས། བླངས་པ་དེ་སྐྱེ་བའི་ཚུལ། སྐྱེས་པའམ་ཐོབ་
པ་དེའི་མཚམས་སོ། །ཆོ་ག་ལ་གཉིས་ཏེ། ཐེག་དམན་ལྟར་བླང་བ། ཐེག་ཆེན་ལྟར་བླང་
བའོ། །དེའི་དང་པོ་ལ་གཉིས་ཏེ། སྔོན་ཆོག་དང༌། ད་ཆོག་གོ། །ད་ཆོག་ལ་གཉིས་ཏེ། ཕ་
ཆོག་དང་། མ་ཆོག་གོ། །དང་པོ་ལ་གཉིས་ཏེ་དུས་ཁྲིམས་བླང་བ་དང་། གཏན་ཁྲིམས་བླང་
བའོ། །དེའི་ཕྱི་མ་ལ་གཉིས་ཏེ་ཚིགས་སྔ་མ་ཕྱི་མའོ། །ཚིག་སྔ་མ་ལ་གཉིས་ཏེ་དགེ་བསྙེན་
དང་། དགེ་ཚུལ་ལོ། །དགེ་བསྙེན་ལའང་གཉིས་ཏེ། ཡོངས་རྫོགས་དང་ཉི་ཚེ་བའོ། །ཚངས་
སྤྱོད་གོ་མི་གཉིས་ནི་སྔ་མའི་ཞར་བྱུང་ངོ༌། །ཐེག་ཆེན་སོ་ཐར་ལ་གཉིས་ཏེ་སྔོན་ཆོག་དང༌།
ད་ཆོག་གོ། །ད་ཆོག་ལ་གཉིས་ཏེ། ཆོ་ག་ཐུན་མོང་བ་དང་། ཆོ་ག་ཐུན་མོང་མ་ཡིན་པ་ལས་
ཐོབ་པའོ། །སྡོམ་པ་སྐྱེ་ཚུལ་ལ་གཉིས་ཏེ། ཐམས་ཅད་ཡོད་སྨྲའི་ལུགས། མདོ་སྡེ་པ་སོགས་
ཀྱི་ལུགས་སོ། །ཐོབ་མཚམས་ལ་གཉིས་ཏེ་ཚིག་སྔ་མའི་ཐོབ་མཚམས་དང་། ཕྱི་མའི་ཐོབ་
མཚམས་སོ། །
གསུམ་པ་བར་དུ་ཇི་ལྟར་སྲུང་བའི་ཚུལ་ལ་གསུམ་སྟེ་སྤྱིར་བཏང་གི་སྲུང་ཚུལ་དངོས་
དང་། བསླབ་བྱ་ངོས་བཟུང་བ། ཉེས་དམིགས་དང་ཕན་ཡོན་བསྟན་པའོ། །དེའི་གཉིས་པ་
ལ་གཉིས་ཏེ་ཐེག་དམན་ལྟར་བཤད་པ་དང་། ཐེག་ཆེན་གྱི་དམིགས་བསལ་ལོ། །དེའི་དང་
པོ་ལ་གཉིས་ཏེ་ཁྱིམ་པའི་ཕྱོགས་ཀྱི་བསླབ་བྱ། རབ་བྱུང་གི་ཕྱོགས་ཀྱི་བསླབ་བྱའོ། །དེའི་
དང་པོ་ལ་གཉིས་ཏེ་བསྙེན་གནས་དང་དགེ་བསྙེན་ནོ། །དགེ་བསྙེན་གྱི་བསླབ་བྱ་ལ་གསུམ་སྟེ།
ཉི་ཚེ་བ་དང་། ཡོངས་རྫོགས་དང་ཞར་བྱུང་ངོ་། །གཉིས་པ་རབ་བྱུང་གི་ཕྱོགས་ཀྱི་བསླབ་བྱ་
ལ་བཞི་སྟེ། དགེ་ཚུལ། དགེ་སློབ་མ། དགེ་སློང་། དགེ་སློང་མའི་བསླབ་བྱའོ། །དགེ་ཚུལ་



84

སྡོམ་པ་གསུམ་གཏན་ལ་འབེབས་པའི་བསྟན་བཅོས་ཀྱི་བསྡུས་དོན་ཡོན་ཏན་རིན་པོ་ཆེའི་སྒོ་འབྱེད།

གྱི་བསླབ་བྱ་ལ་གསུམ་སྟེ། བླང་འདས་དངོས། བསྡམ་བྱའི་ཉེས་བྱས། བླང་འདས་ཕྱོགས་
མཐུན་ནོ། །དགེ་སློང་གི་བསླབ་བྱ་ལ་གཉིས་ཏེ་བསྲུང་ཚུལ་ཁྱད་པར་བ་དང་། བསླབ་བྱ་
དངོས་སོ། །དང་པོ་ལ་གཉིས་ཏེ། གཞན་ལ་ལྟོས་པ་དང་། རང་གི་བསམ་སྦྱོར་གྱི་སྒོ་ནས་
བསྲུང་ཚུལ་ལོ། །

སོ་སོའི་ངོ་བོས་
གཉིས་པ་བསླབ་བྱ་ངོས་བཟུང་བ་ལ་གཉིས་ཏེ་དགག་པའི་བསླབ་བྱ་དང༌། སྒྲུབ་
པའི་བསླབ་བྱའོ། །དང་པོ་ལ་གཉིས་ཏེ་སྤྱིར་བཤད་པ་དང་། སྡེ་ལྔ་བྱེ་བྲག་ཏུ་བཤད་པའོ། །
ཕྱི་མ་འདི་ལ་ལྔ་སྟེ། ཕམ་པའི་སྡེ། ལྷག་མའི་སྡེ། ལྟུང་བྱེད་ཀྱི་སྡེ། སོར་བཤགས་ཀྱི་སྡེ།
ཉེས་བྱས་ཀྱི་སྡེ། ལྷག་མའི་ཞར་བྱུང་མ་ངེས་པ་གཉིས་དང༌། གཙོ་བོ་ཕམ་ལྷག་གི་ཆར་
གཏོགས་པའི་སྦོམ་པོ་གསུམ་བཅས་བཤད་པའོ། །དེའི་གསུམ་པ་ལྟུང་བྱེད་ཀྱི་སྡེ་ལ་གཉིས་
ཏེ་སྤང་བའི་ལྟུང་བྱེད་དང༌། ལྟུང་བྱེད་འབའ་ཞིག་པའོ། །དེ་ཐམས་ཅད་ཀྱང་གཉིས་གཉིས་
ཀྱིས་བསྟན་ཏེ། མཚན་ཉིད་དང་མིང་དོན་གཞི་མཐུན་པས་མདོར་བསྟན།
རྒྱས་པར་བཤད་པའོ། །དེའི་སྤང་ལྟུང་ལ་སྡེ་ཚན་གསུམ་སྟེ་གོས་སོགས་ཀྱི་སྡེ། སྟན་
སོགས་ཀྱི་སྡེ། ལྷུང་བཟེད་སོགས་ཀྱི་སྡེའོ། །ལྟུང་བྱེད་འབའ་ཞིག་པ་ལ་བཅུ་ཚན་དགུ་སྟེ།
ཤེས་བཞིན་གྱི་རྫུན་སོགས། ས་བོན་འཇོམས་པ་སོགས། མ་བསྐོས་པ་སྟོན་པ་སོགས།
ཡང་ཡང་ཟ་བ་སོགས། སྲོག་ཆགས་དང་བཅས་པའི་ཆུ་ལ་སྤྱོད་པ་སོགས། ཟན་གཅོད་དུ་
འཇུག་པ་སོགས། དུད་འགྲོ་གསོད་པ་སོགས། རྐུན་མ་དང་ལྷན་ཅིག་ཏུ་འགྲོ་བ་སོགས།
གྲོང་གཞན་དུ་འགྲོ་བ་སོགས་སོ། །ཉེས་བྱས་ལ་སྡེ་ཚན་བརྒྱད་དེ། གོས་བགོ་བའི་སྡེ། སྤྱོད་
ཡུལ་དུ་འགྲོ་བའི་སྡེ། སྟན་ལ་འདུག་པའི་སྡེ། ཟས་སླང་བའི་སྡེ། ཟ་བའི་སྡེ། ལྷུང་བཟེད་
ལ་ལོངས་སྤྱོད་པའི་སྡེ། ཆོས་སྟོན་པའི་སྡེ། སྒྲུབ་པའི་ཚུལ་ལས་གྱུར་པའི་སྡེའོ། །དགེ་སློང་
མའི་མི་འདྲ་བའི་ཁྱད་པར་ནི་སྡེ་ལྔ་སྟེ་སྔར་བཞིན་དང༌། ཞར་བྱུང་འདིར་སྨོས་ཀྱིས་མ་
ལོངས་པ་རྣམས་གཞན་དུ་ཁ་འཕང་པའི་ཚུལ་གྱིས་བསྟན་པའོ། །གཉིས་པ་སྒྲུབ་པའི་
85

གངས་ཅན་རིག་བཅུད་ལས།
དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་གཉིས་པ།

བསླབ་བྱ་ལ་གསུམ་སྟེ། བསླབ་པ་ཡོངས་སུ་སྦྱོང་བའི་གཞི། བདེ་བར་གནས་པའི་རྐྱེན་གྱི་
གཞི། དགོས་པ་སྒྲུབ་བྱེད་ལས་ཀྱི་གཞིའོ། །དང་པོ་ལ་གསུམ་སྟེ་གསོ་སྦྱོང་གི་གཞི། དབྱར་
གནས་ཀྱི་གཞི། དགག་དབྱེའི་གཞིའོ། །གསོ་སྦྱོང་ལ་གཉིས་ཏེ་ཞི་གནས་ཀྱི་གསོ་སྦྱོང་དང༌།
མཐུན་པའི་གསོ་སྦྱོང་ངོ་། །ཕྱི་མ་ལ་གཉིས་ཏེ་དུས་ངེས་པ་ཅན་དང་། མ་ངེས་པའི་གསོ་
སྦྱོང་ངོ་། །དེའི་སྔ་མ་ལ་གསུམ་སྟེ། གསོ་སྦྱོང་བྱ་བའི་གནས་ལ་བློ་མཐུན་བྱ་བ། གང་གིས་
གསོ་སྦྱོང་བྱེད་པའི་ཁྱད་པར་གྱི་ཆོས། ཇི་ལྟར་བྱ་བའི་ཆོ་གའོ། །ཆོ་ག་ལ་གསུམ་སྟེ་སྦྱོར་བ་
དང་། དངོས་གཞི། རྗེས་སོ། །གཉིས་པ་དབྱར་གནས་ཀྱི་གཞི་ལ་དྲུག་སྟེ་ནམ་ཁས་ལེན་
པའི་དུས། ཡུན་ཚད་འཕྲོས་བཅས། སྔོན་དུ་འགྲོ་བའི་སྦྱོར་བ། དངོས་གཞི་ཁས་བླངས་
ནས་སྲུང་བའི་ཚུལ། ཆོས་ལྡན་གྱི་བྱ་བ་ལ་བྱིན་གྱིས་བརླབ་པ། ཡུན་ཚད་ལ་དམིགས་
བསལ་བསྟན་པའོ། །དགག་དབྱེ་ལ་གསུམ་སྟེ། དུས་དང་དུས་མ་ཡིན་པ་དང་། གློ་བུར་
བའོ། །དེའི་དང་པོ་ལ་གསུམ་སྟེ་སྦྱོར་བ། དངོས་གཞི། རྗེས་སོ། །ཞར་ལས་འོང་བ་ཚོགས་
ཀྱིས་དང་། གང་ཟག་གི་དམིགས་བསལ་ལོ། །
གཉིས་པ་བདེ་བར་གནས་པ་རྐྱེན་གྱི་གཞི་ལ་བཞི་སྟེ། བག་ཡངས་དང་འབྲེལ་པ་སྲ་
བརྐྱང་གི་གཞི། གོས་མཐའ་གཉིས་སུ་མ་ལྷུང་བ་གོས་ཀྱི་གཞི། མི་རུང་བ་ཤས་ཆེ་བ་ཀོ་
ལྤགས་ཀྱི་གཞི། ཟས་མཐའ་གཉིས་སུ་མ་ལྷུང་བ་སྨན་གྱི་གཞི་རྣམས་སོ། །དང་པོ་སྲ་བརྐྱང་
གི་གཞི་ལ་དྲུག་སྟེ། གནས་གང་དུ། གང་ཟག་གང་གིས། དངོས་པོ་གང་འདིང་བ། ཆོ་ག་
གང་གིས་འདིང་བ། བཏིང་བ་དེ་ཇི་ལྟར་སྐྱོང་བའི་ཚུལ་བསླབ་བྱ་དང་བཅས་པ།
འབྱིན་པའོ། །དབྱུང་བ་ལ་གཉིས་ཏེ་རང་འཇུག་བྲལ་དང་བཅོས་མའོ། །ཕན་ཡོན་དང་རྙེད་
པའི་དམིགས་བསལ་ནི་འཕྲོས་དོན་ཙམ་མོ། །

དུས་སུ་
གཉིས་པ་གོས་ཀྱི་གཞི་ལ་ལྔ་སྟེ། གོས་ཀྱི་རྒྱུ་རུང་མི་རུང་བསྟན་པ། རུང་བ་ལས་
བཟོ་བའི་ཚུལ། བཟོས་པ་དང་མ་བཟོས་པ་དང་རྙེད་པ་རྣམས་རིམ་གྱིས་གཙོ་ཆེ་བའི་ཡོ་
86

སྡོམ་པ་གསུམ་གཏན་ལ་འབེབས་པའི་བསྟན་བཅོས་ཀྱི་བསྡུས་དོན་ཡོན་ཏན་རིན་པོ་ཆེའི་སྒོ་འབྱེད།
བྱད་གསུམ་དུ་དབྱེ་བ། དབྱེ་བ་སོ་སོའི་རྣམ་གཞག །གོས་ལ་ལོངས་སྤྱོད་པའི་ཚུལ་ལོ། །
འཕྲོས་དོན་ལ་གསུམ་སྟེ། བྱིན་རླབས་འཇིག་པའི་རྒྱུ། གོས་རྙེད་སོགས་བགོ་བའི་ཚུལ།
མཐའ་གཉིས་སྤོང་བར་གདམས་པའོ། །
གསུམ་པ་ཀོ་ལྤགས་ཀྱི་གཞི་ལ་གསུམ་སྟེ། མཐའ་འཁོབ་སྤྱིར་འཆིལ་ལྷམ་གནང་བ།
མིག་སོགས་ལ་ཕན་ཕྱིར་དོམ་ལྤགས་གནང་བ།
བྱར་གསུངས་པའོ། །
མཐའ་འཁོབ་བྱེ་བྲག་པར་ཀོ་ལྤགས་བསྟེན་
བཞི་པ་སྨན་གྱི་གཞི་ལ་གསུམ་སྟེ། ངོ་བོ་སྤྱིར་བསྟན་པ། སོ་སོའི་མཚན་ཉིད་བསྟེན་
ཚུལ་དང་བཅས་པ། བྱེ་བྲག་དུས་རུང་གི་ཟས་ལ་ལོངས་སྤྱོད་པའི་ཚུལ་དམིགས་བསལ་གྱི་
གནང་བ་འཕྲོས་དོན་དང་བཅས་པའོ། །གསུམ་པ་འགྲུབ་བྱེད་ལས་ཀྱི་གཞི་ལ་གཉིས་ཏེ་
དགེ་འདུན་གྱི་ལས་དང་། གང་ཟག་གི་ལས་ཞར་བྱུང་དང་བཅས་པའོ། །དང་པོ་ལ་ལྔ་སྟེ་
ལས་ཆགས་པའི་རྒྱུ་ཚོགས་དང་བསམ་པ། བརྗོད་པ་ལས་ཀྱི་ངོ་བོ། ལས་ཉམས་སུ་མྱོང་
བའི་དོན། ལས་ཆགས་པའི་དུས། ལས་ཀྱི་དབྱེ་བསྡུ་བསྟན་པའོ། །དང་པོ་ལ་གསུམ་སྟེ་བློ་
མཐུན་པར་བྱེད་པ་དགེ་འདུན་གྱི་ཁྱད་པར། བརྗོད་པར་བྱེད་པ་ལས་མཁན་གྱི་ཁྱད་པར།
གང་ལ་བྱ་བའི་ཡུལ་གྱི་ཁྱད་པར་རོ། །ཕྱི་མ་འདི་ལ་གཉིས་ཏེ་སེམས་ཅན་མ་ཡིན་པ་ལ་བྱ་
བ༑ སེམས་ཅན་ལ་བྱ་བའོ། །དང་པོ་ལ་བརྒྱད་དེ་མཚམས་ཆེན་པོ་བཅད་པ་ལ་སོགས་པའོ། །
གཉིས་པ་ལ་གཉིས་ཏེ་ཁྱིམ་པ་དང་། རབ་ཏུ་བྱུང་བ་ལ་བྱ་བའོ། །ཁྱིམ་པ་ལ་བྱ་བ་ལ་ལྔ་སྟེ་
ལྷུང་བཟེད་ཁ་སྦུབ་པ་དང་། བསྲང་བ་སོགས་སོ། །རབ་ཏུ་བྱུང་བ་ལ་བྱ་བ་གཉིས་ཏེ་བསྙེན་
པར་མ་རྫོགས་པ་དང༌། རྫོགས་པའི་རྟེན་ལ་བྱ་བའོ། །དང་པོ་ལ་བཞི་སྟེ་སྦྱིན་ལས་གསུམ་
དང་། ཆད་པའི་ལས་གཅིག་གོ། །རྫོགས་པའི་རྟེན་ལ་བྱ་བ་བཞི་སྟེ་སྦྱིན་པའི་ལས། བསྒོ་
བའི་ལས། ཆད་པས་བཅད་པའི་ལས། ཆད་པ་དང་རྗེས་སུ་མཐུན་པའི་ལས་སོ། །བསམ་
པ་ལ་གཉིས་ཏེ་འདུ་ཤེས་དང༌། ཀུན་སློང་ངོ༌། །གང་ཟག་གི་ལས་ལ་གཉིས་ཏེ་དངོས་དང་


87

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་གཉིས་པ།
ཞར་བྱུང་ངོ་། །
གསུམ་པ་ཉམས་ན་ཕྱིར་བཅོས་པའི་ཐབས་ནི། གཞི་བཅུ་བདུན་གྱི་དབང་དུ་བྱས་ན་
ལྟུང་བ་ཕྱིར་བཅོས་པ་དང་། རྩོད་པ་ཕྱིར་བཅོས་པ་གཉིས་འབྱུང་བའི་དང་པོ་ལྟུང་བ་ཕྱིར་
བཅོས་ཀྱི་གཞི་ལ་གཉིས་ཏེ་དངོས་དང༌། དེ་ལས་འཕྲོས་པའི་གཞི་གཞན་བཤད་པའོ། །
དང་པོ་ལ་གསུམ་སྟེ་ནན་ཏུར་གྱི་ཕྱིར་བཅོས་དང༌། བཤགས་པས་ཕྱིར་བཅོས་དང༌། སྤོ་
མགུའི་ཕྱིར་བཅོས་སོ། །དང་པོ་ལ་གསུམ་སྟེ་སྤྱིར་བསྟན་པ། སོ་སོར་བཤད་པ། ནན་ཏུར་